62019TJ0045_INF
Hotărârea Tribunalului (Camera a cincea) din 5 mai 2021 – Acron și alții/Comisia
(Cauza T-45/19)
„Dumping – Importuri de nitrat de amoniu originar din Rusia – Cerere de reexaminare intermediară parțială – Încheiere a reexaminării intermediare parțiale – Lipsa unei modificări a circumstanțelor – Eroare de apreciere – Obligația de motivare – Dreptul la apărare”
1.
Politica comercială comună – Protecție împotriva practicilor de dumping – Procedură de reexaminare intermediară parțială a unei taxe antidumping – Obiectiv – Verificarea necesității menținerii măsurilor antidumping – Condiții de eliminare a măsurii – Modificare semnificativă și durabilă a circumstanțelor – Sarcină a probei care incumbă întreprinderilor care solicită reexaminarea – Putere de apreciere a Comisiei
[Regulamentul 2016/1036 al Parlamentului European și al Consiliului, art. 11 alin. (3)]
(a se vedea punctele 38-42, 44, 52, 68 și 86)
2.
Politica comercială comună – Protecție împotriva practicilor de dumping – Procedură de reexaminare intermediară parțială a unei taxe antidumping – Verificarea necesității menținerii măsurilor antidumping – Metoda sau modalitățile verificărilor – Putere de apreciere a instituțiilor
[Regulamentul 2016/1036 al Parlamentului European și al Consiliului, art. 11 alin. (3)]
(a se vedea punctul 43)
3.
Politica comercială comună – Protecție împotriva practicilor de dumping – Procedură de reexaminare intermediară parțială a unei taxe antidumping – Deschiderea procedurii în cazul unor motive prima facie valabile și suficiente care justifică reexaminarea – Putere de apreciere a instituțiilor
[Regulamentul 2016/1036 al Parlamentului European și al Consiliului, art. 11 alin. (3)]
(a se vedea punctele 45-48)
4.
Politica comercială comună – Protecție împotriva practicilor de dumping – Procedură de reexaminare intermediară parțială a unei taxe antidumping – Obiectiv – Verificarea necesității menținerii măsurilor antidumping – Condiții de eliminare a măsurii – Modificare semnificativă și durabilă a circumstanțelor – Modificarea structurii vânzărilor pentru produsele care fac obiectul măsurilor antidumping – Lipsa unei modificări semnificative și durabile a circumstanțelor
[Regulamentul 2016/1036 al Parlamentului European și al Consiliului, art. 11 alin. (3)]
(a se vedea punctele 82-85)
5.
Politica comercială comună – Protecție împotriva practicilor de dumping – Procedură antidumping – Dreptul la apărare – Dreptul de a fi ascultat – Întindere – Obligația instituțiilor de a adera la punctul de vedere al pârților interesate – Lipsă – Obligaţia de a răspunde tuturor argumentelor pârților – Inexistență
(Carta drepturilor fundamentale a Uniunii Europene, art. 41; Regulamentul 2016/1036 al Parlamentului European și al Consiliului)
(a se vedea punctele 92-102)
6.
Acorduri internaționale – Acordul de instituire a Organizației Mondiale a Comerțului – GATT din 1994 – Imposibilitatea de a invoca acordurile OMC pentru a contesta legalitatea unui act al Uniunii – Excepții – Act al Uniunii prin care se urmărește punerea lor în aplicare sau care se referă în mod expres și precis la acestea – Lipsă
[Acordul General pentru Tarife și Comerț din 1994; Acordul privind aplicarea articolului VI din Acordul General pentru Tarife și Comerț (Acordul antidumping din 1994), art. 2; Decizia 2018/1703 a Comisiei]
(a se vedea punctele 110-117)
7.
Politica comercială comună – Protecție împotriva practicilor de dumping – Procedură de reexaminare intermediară parțială a unei taxe antidumping – Obiectiv – Verificarea necesității menținerii măsurilor antidumping – Condiții de eliminare a măsurii – Modificare semnificativă și durabilă a circumstanțelor – Caracter cumulativ al acestor condiții – Lipsa uneia dintre condiții – Consecințe
[Regulamentul 2016/1036 al Parlamentului European și al Consiliului, art. 11 alin. (3)]
(a se vedea punctele 121-125)
Obiectul
Obiectul unei cereri întemeiate pe articolul 263 TFUE având ca obiect anularea Deciziei de punere în aplicare (UE) 2018/1703 a Comisiei din 12 noiembrie 2018 de încheiere a reexaminării intermediare parțiale privind importurile de nitrat de amoniu originar din Rusia (JO 2018, L 285, p. 97).
Dispozitivul
1)
Respinge acțiunea.
2)
Acron PAO, Dorogobuzh PAO și Acron Switzerland AG vor suporta, pe lângă propriile cheltuieli de judecată, pe cele efectuate de Comisia Europeană și de Fertilizers Europe.